CELEX: 62018TN0322
Language: et
Date: 2018-05-23 00:00:00
Title: Kohtuasi T-322/18: 23. mail 2018 esitatud hagi – García Ruiz versus parlament

201808030622050812018/C 294/613222018TC29420180820ET01ETINFO_JUDICIAL20180523464721Kohtuasi T-322/18: 23. mail 2018 esitatud hagi – García Ruiz versus parlament
 ---documentbreak--- C2942018ET4610120180523ET006146147223. mail 2018 esitatud hagi – García Ruiz versus parlament
   (Kohtuasi T-322/18)2018/C 294/61Kohtumenetluse keel: hispaania
      Pooled
   
   
      Hageja: Faustino-Francisco García Ruiz (Alcorcón, Hispaania) (esindaja: advokaat C. Manzano Ledesma)
   
      Kostja: Euroopa Parlament
   
      Nõuded
   
   Hageja palub Üldkohtul:
   
            —
         
         
            võtta arvesse, et käesoleva hagiga vaidlustatakse petitsioonikomisjoni otsus, ja pärast hagi vastuvõetavaks tunnistamist tuvastada, et rikutud on õigusi, tagades seeläbi hageja huvid Üldkohtus;
         
      
            —
         
         
            mõista vajaduse korral välja kohtukulud.
         
      
      Väited ja peamised argumendid
   
   Hagi põhjendamiseks esitab hageja järgmised väited.
   Käesolev hagi on esitatud põhjusel, et Euroopa Parlamendi petitsioonikomisjon ei ole hagejale adresseerinud mingit õigusakti, välja arvatud soovitus või arvamus, mistõttu ei ole hageja õigus kaitstud, rikkudes aluslepingut vastavalt EÜ asutamislepingu artikli 232 artiklile 3 ja ELTL artikli 265 lõikele 3.
   Comunidad de Madridi haldusasutuse ja kohtute otsused kahjustavad tema õigusi ja majandushuve, kuna rikutud on tema õigust saada riikliku pensioni lisa, mida on tunnustanud Comunidad de Madrid.
   Comunidad de Madridi haldusotsus ja kohtute otsused põhjustavad erinevat kohtlemist ja diskrimineerimist seoses vabatahtlike ja sunnisviisiliste pensionäride saadava hüvitisega.
   Euroopa Liidul on pensionide valdkonnas pädevus, mistõttu on Üldkohtu ülesanne kaitsta hageja õigust pärast seda, kui haldusasutus ja liikmesriigi kohtud on jätnud tunnustamata õiguse, mis tuleneb liidu kohtute väljakujunenud praktikast ja direktiividest võrdsuse kohta hüvitiste saamisel, kuna nende kahe eespool mainitud pensionäride kategooria puhul ei esine hüvitiste saamisel erinevat faktilist või õiguslikku olukorda.